Id-Deċiżjoni tal-Kummissjoni
tal-25 ta' Lulju 1995
li tidefinixxi l-kategoriji ta' equidae maskili li għaliha japplika r-rekwiżit dwar l-arterite virali stabbilit fl-Artikolu 15(b) (ii) tad-Direttiva tal-Kunsill 90/426/KEE
(Test b'rilevanza għaż-ŻEE)
(95/329/KE)
IL-KUMMISSJONI TAL-KOMUNITAJIET EWROPEJ,
B'referenza għat-Trattat li jistabbilixxi l-Komunità Ewropea,
B'referenza għad-Direttiva tal-Kunsill 90/426/KEE tas-26 ta' Ġunju 1990 dwar kundizzjonijiet tas-saħħa ta' l-annimali li tirregola t-trasport u l-importazzjoni minn pajjiżi terzi ta' equidae [1], kif l-aħħar emendata bl-Att ta' Adeżjoni ta' l-Awstrija, il-Finlandja u l-Isvezja, u b'mod partikolari l-Artikolu 15(b) (ii) tiegħu,
Wara konsultazzjoni mal-Kumitat Xjentifiku Veterinarju,
Billi ċerti kategoriji ta' equidae maskili m'humiex fil-periklu li jxerdu l-arterita virali ta' l-ekwini; billi r-rekwiżit stabbilit fl- l-Artikolu 15(b) (ii) għalhekk għandu japplika biss għal kategoriji oħra ta' equidae maskili;
Billi l-miżuri stabbiliti f'din id-Deċiżjoni huma konformi ma' l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Ir-rekwiżit relatat ma' l-arterite virali ta' l-ekwini stabbilit fl-Artikolu 15(b) (ii) tad-Direttiva 90/426/KEE japplika għall-equidae annimali rġiel bl-eċċezzjoni ta':
- equidae mlaqqma kontra l-arterite virali ta' l-ekwini taħt sorveljanza uffiċjali b'tilqima approvata mill-awtorità kompetenti li jkollhom reazzjoni ta' riżultat negattiv minn 1 sa 4 għal test ta' newtralizzazzjoni tas-serum għal dik il-marda. L-equidae jiġu mlaqqma fid-data li fiha jittieħed il-kampjun tad-demm jew fil-15-il jum ta' wara f'każ li jkunu nżammu iżolati wqat dak il-perjodu. It-test irid jitwettaq u jiġi ċċertifikat, u r-riżultat u t-tilqima għandhom jiġu ċċertifikati jsiru taħt is-sorveljanza ta' veterinarju uffiċjali. It-tilqim għandu jiġi ripetut f'intervalli regolari. Fil- każ ta' equidae reġistrati, it-tilqim u r-riżultati tat-testijiet seroloġiċi jridu jinkitbu fid-dokument ta' identifikazzjoni (passaport),
- equidae mlaqqma kontra l-arterite virali ta' l-ekwini taħt is-sorveljanza uffiċjali b' tilqimsa approvata mill-awtorità kompetenti u li jkunu sarulhom żewġ testijiet ta' newtralizzazzjoni tas-serum għal dik il-marda b' intervall ta' mill-inqas 10 ijiem bejn l-eta' ta' 180 u 270 ġurnata mingħajr ma tkun instab żieda fl-antikorpi. L-equidae jridu jkunu iżolati taħt sorveljanza uffiċjali miż-żmien min meta jittieħed l-ewwel kampjun tad-demm sat-tilqima. It-testijiet iridu jitwettqu u jiġu ċċertifikati, u r-riżultati u t-tilqim jridu jiġu ċċertifikati taħt sorveljanza veterinarja uffiċjali. It-tilqim irid jiġi ripetut f'intervalli regolari. Fil-każ ta' equidae reġistrati, it-tilqim u r-riżultati ta' testijiet seroloġiċi jridu jinkitbu fid-dokument ta' identifikazzjoni (passaport),
- equidae ta' eta' ta' inqas minn 180 ġurnata,
- equidae għall-qatla mibgħuta direttament lill-biċċerija, flimkien ma' ċertifikat kf stabbilit fl-Anness I tad-Deċiżjoni tal-Kummissjoni 93/196/KEE tal-5 ta' Frar 1993 dwar il-kundizzjonijiet tas-saħħa ta' l-annimali u ċertifikazzjoni għall-importazzjoni ta' equidae għall- qatla [2].
Artikolu 2
Din id-Deċiżjoni tapplika mill-1 ta' Ottubru 1995.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussel, 25 ta' Lulju 1995.